b'\n_START_ARTICLE_\nHanhilammi (H\xc3\xa4meenlinna)\n_START_SECTION_\nMaantietoa\n_START_PARAGRAPH_\nLampi sijaitsee viimeisen j\xc3\xa4\xc3\xa4kauden lopulla syntyneess\xc3\xa4 sandurivy\xc3\xb6hykkeen keskell\xc3\xa4. Sit\xc3\xa4 sivuaa Kakarilamminharju, joka kulkee sen ohitse etel\xc3\xa4ss\xc3\xa4. Lammen pinta-ala on 1,7 ha ja se on 200 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Sen rantaviivan pituus on 600 metri\xc3\xa4 ja sen rannalle on rakennettu kaksi vapaa-ajan asuntoa. Niille johtaa tiet Oinaalasta l\xc3\xa4htev\xc3\xa4lt\xc3\xa4 kyl\xc3\xa4tielt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Hyvikk\xc3\xa4l\xc3\xa4njoen valuma-alueeseen, johon Renkajoen alaosan alue kuuluu. Lammen vedenpinnan korkeus on 119,7 metri\xc3\xa4 mpy. Se sijaitsee Kupparinsuon ja Isosuon v\xc3\xa4liss\xc3\xa4 eik\xc3\xa4 lammen ymp\xc3\xa4rist\xc3\xb6\xc3\xa4 ole ojitettu. Lammella ei ole tulo-ojia eik\xc3\xa4 laskuojaa, joten se on umpij\xc3\xa4rvi.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa lampi oli nimet\xc3\xb6n eik\xc3\xa4 sinne johtanut tiet\xc3\xa4. Vuoden 1961 peruskartassa harjua pitkin kulki mets\xc3\xa4polku, joka vei lammelle. Se oli silloin autio, mutta ensimm\xc3\xa4inen m\xc3\xb6kki oli rakennettu ennen vuotta 1979.'